**Zhrnutie 1. Výzvy na predkladanie žiadostí o finančný príspevok pre malé projekty**

Prvá Výzva na predkladanie žiadostí o finančný príspevok pre malé projekty (ŽoFP) v rámci Programu spolupráce Interreg V-A Slovenská republika – Maďarsko bola časovo ohraničená pilotná výzva. Žiadatelia mali možnosť podávať žiadosti o finančný príspevok (ŽoFP) v rámci dvoch prioritných osí.

 PO1 - Príroda a kultúra

 PO4 - Podpora cezhraničnej spolupráce orgánov verejnej správy a osôb žijúcich v pohraničnej oblasti

**Informačné dni**

Počas trvania výzvy Európske zoskupenie územnej spolupráce Rába-Dunaj-Váh (EZÚS RDV) organizovalo 6 informačných dní. Jednotlivé informačné dni sa uskutočnili v jednotlivých dotknutých krajoch. V rámci informačných dní sa zúčastnilo 235 účastníkov.

Počet účastníkov podľa jednotlivých krajov a žúp:

**Predložené žiadosti o finančný príspevok**

V rámci prvej výzvy bolo podaných 33 ŽoFP. Nasledujúci diagram znázorňuje členenie predložených ŽoFP podľa prioritných osí:

Indikatívna výška finančných prostriedkov z EFRR vyčlenených na výzvu je 1 059 501,10 €. Nasledovný diagram znázorňuje pomer požadovanej sumy z EFRR a celkovej alokácie z EFRR na jednotlivé prioritné osi:

V súčasnosti prebieha administratívne hodnotenie a doplnenie predložených ŽoFP. Chýbajúce dokumenty musia byť doručené do 7 kalendárnych dní odo dňa doručenia výzvy na doplnenie. Po administratívnom hodnotení bude nasledovať kvalitatívne hodnotenie projektových žiadostí. Počas kvalitatívneho hodnotenia je predložená ŽoFP hodnotená dvomi nezávislými hodnotiteľmi (interný a externý hodnotiteľ). Maximálny počet bodov v rámci kvalitatívneho hodnotenia predloženej ŽoFP je 100 bodov. Finálny počet bodov v rámci hodnotenia žiadosti predstavuje priemer dvoch hodnotení od jednotlivých hodnotiteľov.

O úspešnosti jednotlivých žiadostí rozhoduje Monitorovací výbor pre Fond malých projektov, ktorý má právo schvaľovať žiadosti, ktoré dosahujú minimálne 65 bodov a dostupnosť finančných prostriedkov je dostatočná.

Zoznam úspešných projektov bude zverejnený začiatkom roka 2019.